Rezumatul Studiului 6 - Suferinţa pentru Hristos

1. **SUFERINŢA PENTRU HRISTOS. 1 Petru 1:6; 5:10.**
	* Creştinismul a fost privit cu suspiciune de către imperiul roman, deoarece se lovea de obiceiurile şi viciile imperiului. Până în anul 313 nu a ajuns să fie o religie acceptată oficial.
	* Încercările nu veneau numai prin ordin imperial. Prietenii, vecinii şi rudele foloseau şi folosesc şi astăzi acuzaţii false, reproşuri şi plângeri împotriva celor care au hotărât să Îl urmeze pe Hristos.
2. **ÎNFRUNTAREA SUFERINŢEI. 1 Petru 3:13-22.**
	* Petru ne dă cinci principii de urmat în mijlocul suferinţei.
		+ Nu vă temeţi de oameni, ci lăudaţi pe Dumnezeu (v. 14-15).
		+ Explicaţi cu blândeţe şi respect speranţa noastră (v. 15).
		+ Purtaţi-vă în aşa fel încât să nu aibă niciun motiv să vă acuze (v. 16).
		+ Nu e nici un merit în a suferi pentru că am făcut rău (v. 17).
		+ Când suferim pentru că am făcut binele Îl urmăm pe Hristos (v. 18).
3. **FOCUL SUFERINŢEI. 1 Petru 4:12-14.**
	* Petru, Pavel şi Isus ne avertizează despre persecuţie (2 Timotei 3:12; Matei 24:9-10)
	* Care este originea acestei uri împotriva lui Isus şi urmaşii Săi? Ura pe care diavolul o are împotriva lui Isus o revarsă peste urmaşii Săi. (Apocalipsa 12:17).
	* Pe de altă parte, acest foc are şi o valoare purificatoare (1 Petru 1:7).
4. **SUFERINŢA ȘI JUDECATA. 1 Petru 4:17-19.**
	* Judecata nu trebuie să ne provoace teamă, ci bucurie. În şi prin ea vom fi achitaţi. Ni se va face dreptate. Dumnezeu va regla lucrurile definitiv.
	* Trebuie să tânjim judecata la fel cum văduva săracă tânjea să i se facă dreptate (Luca 18:1-8).
5. **CREDINŢA ÎN SUFERINŢĂ. 1 Petru 5:8; 4:17.**
	* Oameni de bine, precum Iov, au suferit fără nici un motiv. Ura iraţională împotriva creştinilor manifestată de unii împăraţi romani, sau care încă persistă în unele locuri din lume, e dirijată de părintele tuturor relelor.
	* Chiar şi atunci când nu locuim în locuri conflictuale pentru credinţa noastră, înfruntăm opoziţie. În încercări, suntem chemaţi să ne exercităm intens credinţa în Mântuitorul, încredinţându-ne Creatorului şi făcând binele.